Charles Chuka

Charles Chuka (født 24. juni 1953, død 26. august 2021) var en malawisk økonom, som fra april 2012 til april 2017 var sentralbanksjef i Malawis sentralbank (Reserve Bank of Malawi).Malawis sentralbank - Governor's Statements , besøkt 24. juli 2014.News24.com - Malawi devalues currency by 48%, besøkt 10. februar 2021.Malawi24.com - Kabambe appointed as new RBM Governor, besøkt 10. februar 2021. Som sentralbanksjef var han også formann for Association of African Central Banks.Association of African Central Banks - Malawi: Mr Charles Chuka appointed Governor of the Reserve Bank of Malawi , besøkt 24. juli 2014. Chuka overtok som sentralbanksjef i april 2012, og har gjennomført reformer for å øke mengden utenlandsk valuta i Malawi.Al Jazeera - Malawi devalues currency by a third, besøkt 24. juli 2014.

 Utdanning og yrkeserfaring 
Han tok forskningsgraden Master of Philosophy innen pengeøkonomi ved University of Glasgow, og hadde en Bachelor of Social Science-grad fra University of Malawi, innen samfunnsøkonomi og sosiologi.Malawi Telecommunicatins Limited - Charles Chuka is MTL new CEO, besøkt 24. juli 2014.

Han hadde også tidligere jobbet ved sentralbanken, hvor han ble ansatt i 1979, og jobbet i flere ulike avdelinger der. Blant annet var han leder for sentralbankens avdeling Economic Services. Han jobbet i Verdensbanken i Washington fra 2003 til 2009, som seniorrådgiver for direktøren som representerte 22 afrikanske sentralbanker. Fra 2010 til 2012 var han administrerende direktør for Malawi Telecommunications Limited (MTL), Malawis statlige telekommunikasjonsselskap. 

I april 2012 overtok han etter Perks Ligoya som sentralbanksjef for Malawis sentralbank. Da hans periode utløp overtok Dalitso Kabambe stillingen.

 Referanser 

Kategori:Sentralbanksjefer
Kategori:Malawiske økonomer
Kategori:Personer etter føde- eller oppvekststed i Malawi